CELEX: 62019TN0822
Language: fi
Date: 2019-12-03 00:00:00
Title: asia T-822/19: Kanne 3.12.2019 – Asoliva y Anierac v. komissio

27.1.2020   
            
            
               FI
            
            
               Euroopan unionin virallinen lehti
            
            
               C 27/71
            
         
      Kanne 3.12.2019 – Asoliva y Anierac v. komissio
      (asia T-822/19)
      (2020/C 27/72)
      Oikeudenkäyntikieli: espanja
      
         Asianosaiset
      
      
         Kantajat: Asociación Española de la Industria y Comercio Exportador de Aceite de Oliva (Asoliva) (Madrid, Espanja) ja Asociación Nacional de Industriales Envasadores y Refinadores de Aceites Comestibles (Anierac) (Madrid) (edustaja: asianajaja V. Rodríguez Fuentes)
      
         Vastaaja: Euroopan komissio
      
         Vaatimukset
      
      Kantaja vaatii unionin yleistä tuomioistuinta kumoamaan oliiviöljyn ja uutetun oliiviöljyn ominaisuuksista sekä niiden määritysmenetelmistä annetun asetuksen (ETY) N:o 2568/91 muuttamisesta 27.9.2019 annetun komission täytäntöönpanoasetuksen (EU) 2019/1604 (EUVL 2019, L 250, s. 14) 1 artiklan 1 kohdan b alakohdan.
      
         Oikeudelliset perusteet ja pääasialliset perustelut
      
      Kanteensa tueksi kantajat vetoavat kolmeen kanneperusteeseen.
      
                  1)
               
               
                  Ensimmäinen kanneperuste, joka perustuu perussopimusten rikkomiseen.
                  
                              —
                           
                           
                              Kantajat katsovat, että riidanalaisella toimella loukataan Euroopan unionin perusoikeuskirjan 48 artiklassa tarkoitettua syyttömyysolettamaa, koska siinä esitetään vastaansanomaton olettama oliiviöljyn sääntöjenvastaisuudesta, mikä johtaa seuraamuksiin.
                           
                        
            
                  2)
               
               
                  Toinen kanneperuste, joka perustuu oikeusvarmuuden periaatteen loukkaamiseen
                  
                              —
                           
                           
                              Kantajat katsovat, että riidanalaisessa toimessa todettu vastaansanomaton sääntöjenvastaisuusolettama loukkaa oikeusvarmuuden periaatetta, koska se perustuu menetelmään, jonka perusteella – täsmällisyyden puuttuessa – ei ole mahdollista varmistaa riittävällä varmuudella sovellettavan säännön noudattamista.
                           
                        
            
                  3)
               
               
                  Kolmas kanneperuste, joka perustuu suhteellisuusperiaatteen loukkaamiseen elinkeinonharjoittamisen vapaus huomioon ottaen
                  
                              —
                           
                           
                              Kantajat katsovat, että riidanalaisessa toimessa todettu vastaansanomaton sääntöjenvastaisuusolettama rajoittaa kohtuuttomalla tavalla elinkeinonharjoittamisen vapautta, kun siinä vahvistetaan sitä koskeva rajoitus epätarkalla menetelmällä, josta aiheutuu ehdottomia seurauksia, ottamatta huomioon muita olemassa olevia menetelmiä tai todistuskeinoja.